Nganti semester akhir anggonku kekancan karo dheweke, ning aku ora wani ngandhakake rasa tresnaku, merga aku ngrumangsani yen kahananku sangisore dheweke adoh. Mung gumunku, sasuwene iki, dheweke kok ora tau kawetu karo aku yen arep tilik ngomah (wong tuwane), mangka olehku kekancan wis ana yen mung telung taun. Apa maneh kok rerasan, wong ngandhakake wong tuwane wae ora tau. Mangka yen aku, sasate angger libur mesthi ngemenke bali mulih. Sepisan kangen karo wong tuwa lan adhiku, pindhone ya nyuwun dhuwit kanggo kebutuhan-kebutuhan kuliah neng paran.
